laion/Wikipedia-Exotic huggingface dataset:
Cliff 'Em All

Cliff 'Em All — ამერიკული მძიმე მეტალ ჯგუფ მეტალიკის ვიდეო ჩანაწერების კომპილაციური ალბომი, რომელიც მათ ტრაგიკულად დაღუპულ ბასისტ კლიფ ბარტონს ეძღვნება. სახელწოდება მიღებულია მათი პირველი ალბომისგან Kill 'Em All. ბარტონი დაიღუპა ავტოკატასტროფაში 1986 წლის 27 სექტემბერს Damage, Inc. ტურნეს დროს, 24 წლის ასაკში, ლიუნგბაის მახლობლად შვედეთში. სახლში გადაღებული ვიდეო მოიცავს შესრულებას 1983 წლის 19 მარტს დეივ მასტეინთან ერთად, ცოტა ხნით ადრე, ვიდრე დეივს მძიმე ნარკოტიკებისა და ალკოჰოლიზმისათვის ჯგუფი არ დაატოვებინეს. ვიდეო გვანახებს იმ სამწელიწადნახევარს, რომელიც კლიფმა მეტალიკაში გაატარა. ვიდეო ნაკრებში წარმოდგენილია ფანების საკონცერტო ჩანაწერები, ზოგიერთი პროფესიონალურად ჩაწერილი საფილმო და სატელევიზიო ვიდეოები, რომლებიც არასოდეს გამოყენებულა და ასევე კლიფის ზოგიერთი საუკეთესო სოლო, პირადი ფოტოები და საკონცერტო კონცერტები. ვიდეო მთავრდება Orion-ის მელოდიური შესავლით კლიფის ფოტოების ფონზე. ვიდეო კრებული ხელმისაწვდომია DVD-სა და VHS-ზე. ამ ვიდეოთი ჯგუფი ცდილობს გვიჩვენოს კლიფის უნიკალური პიროვნება და სტილი. ფილმი, გარდა იმისა რომ აშკარად კლიფზეა ფოკუსირებული, აძლევს ფანებს საშუალებას თვალი შეავლონ მეტალიკის ნაკლებად დოკუმენტირებულ ადრეულ კარიერას. ეს კონტრასტი მკვეთრად არის ხაზგასმული მეტალიკის 2004 წლის ფილმში Some Kind of Monster. დეტროიტი, 4 აპრილი, 1986 - ოზის მხარდასაჭერი შოუ Creeping Death Am I Evil? Damage, Inc. ლონგ აილენდი, 28 აპრილი, 1986 - ისევ მთვრალები ოზის ტურნეზე Master of Puppets სან-ფრანცისკო, 19 მარტი, 1983 - კლიფის მერე კონცერტი (Anesthesia) Pulling Teeth Whiplash გერმანია, 14 სექტემბერი, 1985 - ფესტივალ Metal Hammer-ის ჰედლაინერები Venom-თან, Nazareth-თან და ლუდთან ერთად! The Four Horsemen კლიფის სოლო Fade to Black Seek & Destroy დანია, 6 ივლისი, 1986 - ფესტივალზე Roskilde ფილ კოლინზთან, ერიკ კლეპტონთან, ელვის კოსტელოსა და Big Country-სთან ერთად Welcome Home (Sanitarium) (Anesthesia) Pulling Teeth ოკლენდი, 31 აგვისტო, 1985 - Day on the Green კლიფის სოლო For Whom the Bell Tolls ჩიკაგო, 12 აგვისტო, 1983 - ტურნეზე Kill 'Em All for One მხარდამჭერ ჯგუფ Raven-თან ერთად No Remorse Metal Militia კლიფ ბარტონი — ბას-გიტარა, შემცვლელი ვოკალი; ჯეიმზ ჰეტფილდი — წამყვანი ვოკალი, რიტმული გიტარა, ჰარმონიული და პირველი სოლო სიმღერაში Master of Puppets, ჰარმონიული სოლო კომპოზიციაში Orion; ლარს ულრიხი — დასარტყმელი საკრავები; კირკ ჰემეტი — წამყვანი გიტარა; დეივ მასტეინი — წამყვანი გიტარა სიმღერაში Whiplash. ↑ CLIFF 'EM ALL. Metallica.com. დაარქივებულია ორიგინალიდან — 2011-09-03. ციტირების თარიღი: 2013-02-07. ↑ Metallica: Cliff 'Em All!. Imdb.com. ციტირების თარიღი: 2013-02-07. ↑ მეტალიკა, 16 ივნისიდან 27 სექტემბრამდე, 1986 წელი. დაარქივებული 2007-12-17 საიტზე Wayback Machine. MTV.com. MTV Networks. წაკითხვის თარიღი: 2013-02-07. ↑ 1986 წლის მოვლენები. დაარქივებული 2013-02-14 საიტზე Wayback Machine. Metallica.com. წაკითხვის თარიღი:2013-02-07
Some Kind of Monster (ფილმი)

Some Kind of Monster — ამერიკული მძიმე მეტალ ჯგუფ მეტალიკის 2004 წელს გამოსული დოკუმენტური ფილმი, რომელიც ასახავს მეტალიკის 2003 წლის ალბომზე St. Anger მუშაობის პროცესს და დაკავშირებულ ტურნეებს. ამავე სახელწოდებით მეტალიკას ჩაწერილი აქვს სიმღერა Some Kind of Monster, რომელიც შესულია 2003 წლის ალბომში St. Anger. ფილმი იწყება ჯგუფის წევრებს შორის პირადი ურთიერთობების გაშუქებით და მათი ბრძოლით შემოქმედებით პროცესში. იგი მოიცავს ბევრ ჩანაწერებს რეპეტიციებზე სტუდიაში და ფრაგმენტებს კონცერტებიდან. ნაჩვენებია ასევე ახალი ბასისტის შესარჩევი მოსმენები, რომლის შემდეგაც ჯგუფში აიყვანეს რობერტ ტრუჰილო. მიღებული აქვს ჯილდო Independent Spirit Award for Best Documentary Feature. DVD გამოცემა უზრუნველყო პარამაუნტ პიქჩერსმა, რომლის 2000 წლის მხატვრულ ფილმს შეუსრულებელი მისია 2 საუდტრეკად გამოყენებული აქვს მეტალიკის I Disappear. „Some Kind of Monster“ — კინოფილმების ინტერნეტ-მონაცემთა ბაზა (ინგლისური) (ინგლისური) Some Kind of Monster — საიტზე Allrovi ↑ Some Kind of Monster (ფილმი). Metallica. დაარქივებულია ორიგინალიდან — 2013-01-22. ციტირების თარიღი: 2013-01-25.
საკაურა

საკაურა — მდინარე ონის მუნიციპალიტეტში, ლეჩხუმის ქედის სამხრეთ კალთაზე, რიონის მარჯვენა შენაკადი. სათავე აქვს ზღვის დონიდან 2940 მ-ზე. სიგრძე 30 კმ, აუზის ფართობი 169 კმ². საზრდოობს თოვლის, წვიმისა და მიწისქვეშა წყლით. წყალდიდობა გაზაფხულსა და ზაფხულშია, წყალმცირობა — ზამთარში. საშუალო წყლის ხარჯი 7,65 მ³/წმ. აფხაზავა ი., ქართული საბჭოთა ენციკლოპედია, ტ. 8, თბ., 1984. — გვ. 670.
საკენი (მრავალმნიშვნელოვანი)

საკენი შეიძლება აღნიშნავდეს: საკენი — მდინარე საქართველოში საკენი — სოფელი გულრიფშის მუნიციპალიტეტში
Some Kind of Monster

ქვემოთ მოყვანილია სტატიები მსგავსი სახელწოდებებით: Some Kind of Monster (სიმღერა) — EP ალბომი, რომელშიც გარდა თავად სიმღერისა "Some Kind of Monster" შესულია მეტალიკის საკონცერტო ჩანაწერები ადრინდელი ალბომებიდან. Some Kind of Monster (სიმღერა) — სინგლი ალბომიდან St. Anger. Some Kind of Monster (ფილმი) — დოკუმენტური ფილმი მეტალიკის შესახებ, რომელიც მოიცავს პერიოდს ჯგუფიდან ჯეისონ ნიუსტედის წასვლიდან St. Anger-ის ჩაწერამდე.
დებეტი

დებეტი — საბუღალტრო აღრიცხვის ტერმინი. მომდინარეობს ლათინური სიტყვისაგან debre „დარჩა“ (ინგლისური ვიკიპედიის თანახმად). სხვა წყაროს მიხედვით წარმოიშობა ლათინური სიტყვისაგან „debet“, რომელიც ნიშნავს „მას მართებს“ (დიდი საბჭოთა ენციკლოპედიის თანახმად). საბუღალტრო ანგარიშის მარცხენა მხარე, რომელიც ასახავს (უტრირებულად) საწარმოს ქონებას ან საკუთრების უფლებას, ანგარიშზე აღრიცხული ფაქტების კონტექსტში. დებეტური ნაშთი - ანგარიში რომელემე თარიღით. დებეტური ბრუნვა ანგარიში რომელიმე დროის მონაკვეთში. დებეტური ნაშთი - საწარმოს ქონების ან საკუთრების უფლების მდგომარეობა, რომელიც აღირიცხება ანგარიშზე, რომლის ნაშთსაც ვაკვირდებით, დროის რომელიმე მომენტში. დებეტური ბრუნვა - დროის მონაკვეთში შესრულებული სამურნეო საქმიანობის ოპერაციები, რომლითაც გამოწვეულია ქონებრივი\საკუთრების უფლების ზრდა ან საწარმოს ვალდებულებების შემცირება, რომლებიც აღირიცხება განხილვად ანგარიშზე. დებეტური ბრუნვა აქტივის ანგარიშებში, უფრო ზუსტად რომ განვმარტოთ, სამურნეო საქმიანობის ასახვისას, ნიშნავს თანხების ზრდას (აქტივის ანგარიშებზე, როგორც წესი აღირიცხება საწარმოს ქონება ან ქონებრივი უფლება და რეზერვები). დებეტური ბრუნვა პასივის ანგარიშებში - ნიშნავს თანხების კლებას (პასივის ანგარიშებში, როგორც წესი, აღირიცხება ხელფასი და სხვადასხვა ვალდებულებები, ასევე საწარმოს კაპიტალი). ხშირად იხმარება ტერმინი დებეტური გატარება, რომელსაც დამოუკიდებელი მნიშვნელობა არ გააჩნია. დებეტურ გატარებაში იგულისხმება იმ ანგარიშის დებეტირება, რომელსაც გატარება ეხება. ფინანსები
საკენი

საკენი — მდინარე საქართველოში, აფხაზეთის ავტონომიურ რესპუბლიკაში. სათავე აქვს აფხაზეთის კავკასიონის მთავარი ქედის სამხრეთ კალთაზე, ზღვის დონიდან 2620 მ-ზე, მდინარე კოდორის ერთ-ერთი მდგენელი. სიგრძე 35 კმ, აუზის ფართობის 233 კმ². საზრდოობს თოვლის, წვიმის, მყინვარისა და მიწისქვეშა წყლით. წყალდიდობა გაზაფხულსა და ზაფხულშია, წყალმცირობა — ზამთარში. საშუალო წყლის ხარჯი 20,6 მ²/წმ. აფხაზავა ი., ქართული საბჭოთა ენციკლოპედია, ტ. 8, თბ., 1984. — გვ. 670.
საკეცე

საკეცე — ისტორიული სოფელი ქვემო ქართლში, მდინარე ხრამის ხეობაში მარცხენა მხარეს, ყურის ხევის აღმოსავლეთით (ახლანდელი თეთრიწყაროს მუნიციპალიტეტი). პირველად მოხსენიებულია XVIII საუკუნის I ნახევრის ისტორიულ წყაროებში. ქართული საბჭოთა ენციკლოპედია, ტ. 8, თბ., 1984. — გვ. 671. ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწ. 1-2, ტფ., 1935
აბადე

აბადე (სპარს. آباده) — ქალაქი ფარსის ოსტანში, ირანში. აბადეს ოლქის დედაქალაქი. მდებარეობს ზღვის დონიდან 6.200 (1,890 მ) ფუტის სიმაღლეზე, ნაყოფიერ ვაკეზე ისპაჰანსა და შირაზს შორის. 2012 წლის მონაცემებით, მოსახლეობა შეადგენს 53 632 ადამიანს. მოსახლეობის პროცენტული ზრდა 1985 წლიდან 2005 წლის ჩათვლით არის 45%. აბადე განთქმულია თავისი ხალიჩებით. ↑ Ābādeh (Ābādeh, Fars, Iran) - Population Statistics, Charts, Map, Location, Weather and Web Information ↑ جمعیت به تفکیک تقسیمات کشوری ↑ 3.0 3.1 Time Zone in Ābādeh, Iran ↑ Ābādeh.
სვანეთის ისტორიულ-ეთნოგრაფიული მუზეუმი

სვანეთის ისტორიულ-ეთნოგრაფიული მუზეუმი — მუზეუმი მესტიაში, საქართველო. დაარსდა 1936 წელს. მუზეუმში დაცულია სვანეთის რეგიონის ტერიტორიაზე არქეოლოგიური გათხრების შედეგად მოპოვებული მასალები, ქართული ჭედური ხელოვნებისა და ხატწერის უნიკალური ნიმუშები (X საუკუნის მაცხოვრის ხატი, XI საუკუნის I ნახევრის ხატები აღსაყდრებული ქრისტეს გამოსახულებით და ასანის წმ. გიორგის ხატი, XII საუკუნის ორმოცი მოწამის ხატი და ჯვარცმის ხატი, ღვთისმშობლის IX—X საუკუნეების ფერწერული ხატები და სხვა, სარიტუალო ნივთები — IX—XIV საუკუნეების სამწერობლები და სხვა), უძველესი ხელნაწერები (XI—XIII საუკუნეების ადიშის, ლაბსყალდის, იენაშისა და მესტიის ხელნაწერი ოთხთავები მოჭედილი ყდებით), ადრეული და გვიანი შუა საუკუნეების საომარი აღჭურვილობის, რკინის, ვერცხლის, სპილენძის ნაკეთობების, სამკაულების, ჭურჭლის, ქსოვილების ნიმუშები, ძველი სვანეთის ყოფის ამსახველი ეთნოგრაფიული ნივთები და სხვა. საქართველოს ეროვნული მუზეუმი
თურქული ყავა

თურქული ყავა (ასევე ნალექიანი ყავა) — ყავის მომზადების მეთოდი წვრილად დაფქული ყავის მარცვლების მოხარშვით, ხშირად შაქართან ერთად და გაუფილტრავად მცირე ზომის ფინჯანით მირთმევით. სახელი მიუთითებს მომზადების წესზე და არა მარცვლის წარმომავლობაზე, ვინაიდან ყავის მარცვლის სპეციალური თურქული სახეობა არ არსებობს. მომზადების ეს წესი გავრცელებულია ახლო აღმოსავლეთში, ჩრდ. აფრიკასა და ბალკანეთის ქვეყნებში, აგრეთვე ამიერკავკასიასა და შუა აზიაში. თუმცა ყოველ რეგიონში მას საკუთარი სახელით მოიხსენიებენ (მაგ. სომხური ყავა, ბერძნული ყავა ან არაბული ყავა იგივე მეთოდით მომზადებულ ყავას ჰქვია). თუმცა ზოგადად ამგვარ ყავას ”თურქულს” უწოდებენ, ვინაიდან პირველი ყავახანები სწორედ ოსმალეთის იმპერიაში გაჩნდა. თურქული ყავის ნალექს ხშირად მკითხაობის მიზნითაც იყენებენ. ↑ Getting Your Buzz with Turkish coffee. ricksteves.com. ციტირების თარიღი: 19 August 2015. ↑ Brad Cohen. BBC - Travel - The complicated culture of Bosnian coffee. bbc.com. ციტირების თარიღი: 19 August 2015. ↑ Nissenbaum, Dion. Coffee grounds brewed trouble for Israeli fortuneteller (20 July 2007). დაარქივებულია ორიგინალიდან — 13 მაისი 2015. ციტირების თარიღი: 27 November 2014.
საკეჭნაო

საკეჭნაო — გაცეკვებული სპორტის ერთ-ერთი სახე. აგებულია ცეკვა „მთიულურის“ მოძრაობაზე. წარმოსახავს მეტოქეთა ორთაბრძოლას, რომელსაც წყვეტს მათ შორის ჩაგდებული ქალის მანდილი. მუსიკალური ზომა 2/4, გვხვდება დავით თორაძის „გორდაში“. ქსე, ტ. 8, გვ. 671, თბ., 1984
მანდილი

მანდილი — ქალის კომპლექსური თავსაბურავის ერთ-ერთი ელემენტი. გავრცელებული იყო უმთავრესად აღმოსავლეთ საქართყველოს მთიანეთში (ხევსურეთი და თუშეთი). გრძელი, ყელსახვევის მსგავსი ხევსურული მანდილი შინ ნაქსოვი შავი ან ლურჯი შალისაგან (ტოლი) მზადდებოდა და სათაურასთან ერთად იხმარებოდა. ხევსურული მანდილი ორი სახისა იყო: „ცალქერქა“ და „ორქერქა“. „ცალქერქას“ ერთი ბოლო ფესვით მთავრდებოდა, მეორე კი „შიბით“ ან „ნაჭრელით“ ჰქონდა ნაქარგი. მანდილის შუაში „სამხატი“ (3 ჯვარი) იყო ამოქარგული, თავზე მოხვევისას „სამხატი“ შუბლზე უნდა მოქცეულიყო. თუშური სამკუთხა მანდილი, შავი ქიშმირის ან სატინისაგან მზადდებოდა. ერთი ყური შედარებით პატარა ჰქონდა. ხევსურეთსა და თუშეთში მანდილი გათხოვილი ქალის სავალდებულო თავსაბურავად ითვლებოდა. გაუთხოვარი ქალისათვის მისი ტარება არ იყო სავალდებულო. თუში ქალი მანდილს ხმარობდა ცალკე ან კუჭურასთან ერთად. აღმოსავლეთ საქართველოს მთიანეთში მანდილი დიდი პატივისცემით სარგებლობდა: მოჩხუბართა შეტაკების დროს მანდილის ჩარევა წყვეტდა შუღლს. ბეზარაშვილი ც., ქალის სამოსელი აღმოსავლეთ საქართველოს მთიანეთში, თბ., 1974; ჯავახიშვილი ივ., მასალები ქართველი ერის მატერიალური კულტურის ისტორიისათვის, ტ. 3-4, თბ., 1962; მოლოდინი ლ., ქართული საბჭოთა ენციკლოპედია, ტ. 6, თბ., 1983. — გვ. 406.
ნუმეა

ნუმეა (ფრანგ. Nouméa) — საფრანგეთის ზღვისიქითა ტერიტორიის ახალი კალედონიის დედაქალაქი. პორტი წყნარი ოკეანის სანაპიროზე. ქალაქის მოსახლეობა 2009 წლის მონაცემებით შეადგენს 97 579 კაცს. აგლომერაცია — 163 723 კაცი (2009). ქალაქის ფართობი — 45,7 კმ². მანძილი ნუმეადან პარიზამდე 16 758 კილომეტრია. ქალაქი გაშენებულია გორაკებიან ნახევარკუნძულზე ახალი კალედონიის სამხრეთ-აღმოსავლეთი ნაწილის ბოლოსთან ახლოს, რომელიც, თავის მხრივ, მდებარეობს წყნარი ოკეანის სამხრეთ-დასავლეთ ნაწილში. ჩრდილო-აღმოსავლეთით და აღმოსავლეთით ესაზღვრება მონ-დორის, ხოლო ჩრდილოეთით და ჩრდილო-დასავლეთით დუმბეას მუნიციპალიტეტებს, რომლებიც ქალაქ ნუმეასთან ერთად ქმნიან დიდი ნუმეას აგლომერაციას. ლანდშაფტი ძირითადად აგებულია ეოცენური ფლიშური დანალექებით, აგრეთვე ქვიშაქვებით, კირქვებითა და ცარცული ქანებით. დიდი ნუმეას სანაპირო ხაზი შედგება ვულკანის ნალექებისაგან, რომელიც ეკუთვნის იურული სისტემის პერიოდს. რელიეფი შედგება რამდენიმე გორაკისაგან, ყველაზე მაღალი მათ შორის არის მონტრაველის პიკი — 167 მეტრი ზღვის დონიდან. ბრიტანელი ჯეიმზ პადონი იყო პირველი ევროპელი, რომელმაც 1851 წელს დღევანდელი ნუმეას შემოგარენთან დააარსა დასახლება. კუნძულზე კონტროლის დაკარგვის შიშით ფრანგებმაც იქვე ახლოს 1854 წელს შექმნეს თავისი დასახლება. თავიდან ამ დასახლებას ერქვა პორტ-დე-ფრანსი, მაგრამ მოგვიანებით, 1866 წელს მას უწოდეს ნუმეა. თავიდან ის გამოიყენებოდა, როგორც გამოსასწორებელი კოლონია, მაგრამ შემდგომში იგი გახდა ნიკელისა და ოქროს გადამამუშავებელი ცენტრი, რომლებიც იქვე ახლოს მოიპოვებოდა. მეორე მსოფლიო ომის დროს ნუმეა გამოიყენებოდა, როგორც აშშ-ის არმიის შტაბი წყნარ ოკეანეში. ეს ხუთმხრიანი არმიის შენობის კომპლექსი ომის შემდეგ გახდა ისეთი რეგიონული სახელმწიფოთაშორისი ორგანიზაციების ჩამოყალიბების საფუძველი, როგორიცაა სამხრეთ წყნარი ოკეანეთის კომისია, რომელსაც შემდგომში ეწოდა წყნარი ოკეანის თანამეგობრობის სამდივნო. გოლდ-კოსტი (ავსტრალია) ნიცა (საფრანგეთი) ნუმეასა და მისი შემოგარენის სატელიტური სურათი ქალი ნუმეას ბაზრიდან. ვიკისაწყობში არის გვერდი თემაზე: ნუმეა ნუმეა, ტურისტული მეგზური ვიკივოიაჟზე Tourism New Caledonia (South) დაარქივებული 2013-05-29 საიტზე Wayback Machine. (ფრანგული) Nouméa's official municipal website (ფრანგული) Nouméa: Commune Française du Bout du Monde ↑ 1.0 1.1 ახალი კალედონიის ფართობი და მოსახლეობა (2009 წელი). დაარქივებულია ორიგინალიდან — 2018-12-25. ციტირების თარიღი: 2014-05-25. ↑ La région de Nouméa dans le cadre de la géologie de la Nouvelle-Calédonie.
წიწერნაკაბერდი

წიწერნაკაბერდი (სომხ. Ծիծեռնակաբերդ - მერცხლის ციხე) — მემორიალი ერევანში, რომელიც 1915 წელს გენოციდის მსვერპლთა ხსენების პატივსაცემადაა აგებული. მემორიალი ააშენეს ერევნის ერთ-ერთ ბორცვზე 1965 წელს. სომხების გენოციდი ოფიციალური საიტი.
სენტ-ჯორჯესი (ბერმუდა)

სენტ-ჯორჯესი (ინგლ. St. George's) — ქალაქი ბერმუდის კუნძულებზე. ერთ-ერთი პირველი ინგლისური დასახლება ახალ კონტინენტზე. ქალაქი და მისი XVII–XX საუკუნეების სიმაგრეები 2000 წელს შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: სენტ-ჯორჯესი (ბერმუდა) St. George's Foundation დაარქივებული 2007-09-01 საიტზე Wayback Machine. St. George Bermuda Town of St. George დაარქივებული 2007-03-14 საიტზე Wayback Machine.
მორნ-ტრუა-პიტონის ეროვნული პარკი

მორნ-ტრუა-პიტონის ეროვნული პარკი (ინგლ. Morne Trois Pitons National Park) – ეროვნული პარკი დომინიკაში. დაარსდა 1975 წელს. პარკის ფართობია 68,57 კმ². 1997 წელს შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში Virtual Dominica.com UNEP-WCMC დაარქივებული 1998-06-23 საიტზე Archive.isCategory:Webarchive template archiveis links Morne Trois Pitons National Park - UNESCO World Heritage Centre Friends of World Heritage
სიუდად-კოლონიალი (სანტო-დომინგო)

სიუდად-კოლონიალი (ესპ. Ciudad Colonial) – ქრისტეფორე კოლუმბის მიერ დაარსებული პირველი დასახლება ახალ მსოფლიოში. სიუდად-კოლონიალი შედის დომინიკელთა რესპუბლიკის დედაქალაქის სანტო-დომინგოს შემადგენლობაში. 1990 წელს შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში UNESCO – Justification for Inscription
ნჯორო

ნჯორო – მდინარე კენიაში. იგი ნაკურუს ტბის სიდიდით მესამე შენაკადია. სათავეს იღებს მაუს ტყიდან. Managing the Njoro River Watershed დაარქივებული 2006-09-28 საიტზე Wayback Machine.
ნინო მაყაშვილი

ნინო (ნინუცა) მაყაშვილი (დ. 26 თებერვალი, 1988, თბილისი) — ქართველი მსახიობი. ნინო მაყაშვილი დაიბადა 1988 წელს 26 თებერვალს, თბილისში. დაამთავრა შოთა რუსთაველის თეატრისა და კინოს უნივერსიტეტის სამსახიობო ფაკულტეტი და შოთა რუსთაველის სახელობის სახელმწიფო თეატრის მსახიობია 2008 წლიდან. ჰყავს შვილი ნოდარ ზანგური (2009). 2011: „ანტრაქტი“ რეჟ. იოსებ (სოსო) ბლიაძე 2012: „ყველაზე ძვირფასი“ რეჟ. იოსებ (სოსო) ბლიაძე ფელისიენ მარსოს კომედია „კვერცხი“ (ლუსი ), რეჟ. სანდრო მრევლიშვილი მაქს ფრიშის „ბიდერმანი და ცეცხლისწამკიდებელნი“ (მეხანძრე), რეჟისორები რობერტ სტურუა, გურამ ბრეგაძე ნინო მაყაშვილი კინოფილმების ინტერნეტ-მონაცემთა ბაზაში ნინო მაყაშვილი [დაარქივებული] — ეროვნული ფილმოგრაფია რუსთაველის თეატრის საიტზე
ჰარელ სკაატი

ჰარელ სკაატი (ებრ. הראל סקעת; დ. 8 აგვისტო 1981, კფარ-სავა) — მომღერალი და სიმღერების ავტორი. ისრაელიდან. წარმოადგინა ისრაელი კონკურსზე „ევროვიზია 2010“ სიმღერით Milim (სიტყვები). დაიბადა იემენელი და ერაყელი ებრაელების ოჯახში, ჰყავს და-ძმა. მღერის 6 წლიდან. 2010 წლის ოქტომბერში ჰარელი გახსნილად აღიარა თავისი ჰომოსექსუალობა . Harel Skaat (2006) Bonus (2006) Dmuyot (2009) Shirei Kdam (EP) (2010) Ve At (2006) Kama Od Efshar (2006) Mashehu Mimeni (2006) Kol Hatziporim (2006) Im Hu Y'lech (2007) Muvan Li Ahshav (2009) Boi Hayom (2009) Sof (2009) Od Yair Alay (2009) ↑ Harel Skaat's name is pronounced "har-EL skaat" (the last name rhymes with Scott)--to hear how the singer pronounces his name, listen to the beginning of the following interview:web ↑ "הראל סקעת: "יש לי סיכוי של 50 אחוז לזכות, כי אני רק חצי תימני ივრითი. Nana (25 April 2010). დაარქივებულია ორიგინალიდან — 12 აგვისტო 2011. ციტირების თარიღი: 11 June 2010. ↑ Kaminer, Amir. (17 November 2004) עודני ילד ივრითი. Ynet. ციტირების თარიღი: 19 June 2010. ↑ Nevo, Asaf (22 October 2010). „הראל סקעת מודה בנטיותיו המיניות“ [Harel Skaat Comes Out] (ივრითი). mako. დაარქივებულია ორიგინალიდან — 25 ოქტომბერი 2010. ციტირების თარიღი: 22 October 2010.
ბოშათა ბანაკი ცას მიემგზავრება

ბოშათა ბანაკი ცას მიემგზავრება (რუს. „Табор уходит в небо“) — მოლდოველი რეჟისორის, ემილ ლოტიანუს საბჭოური ფილმი, რომელიც შექმნილია მაქსიმ გორკის რომანის „მაკარ-ჩუდრას“ მოტივებზე. გადაღებულია 1975 წელს. ფილმმა 1976 წლის რეკორდი მოხსნა - 64,9 მლნ მაყურებელი. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის თითქმის მთლიანი მოქმედება გადაღებულია ბოშათა ბანაკის მომთაბარეობის შესახებ ბესარაბიაში. სრულიად შემთხვევით ერთ-ერთი ბოშა ლოიკო ზობარი, რომელიც ცხენებს იპარავს, ხვდება ერთ-ერთ ბოშა-გოგონა რადას. მათ შორის სიყვარული გაჩნდება... ფილმში კარგად აღწერილია ბოშების ცხოვრება და არსი. ასევე კოლორიტს აძლევენ ბოშური სიმღერები და ცეკვები. ზუსტად ამ ფილმის მერე გაცოცხლდნენ ასეთი სიმღერები, როგორებიც არიან „ანდრო ვერდე“, „ნანე ცოხა“ და სხვა. „ბოშათა ბანაკი ცას მიემგზავრება“ — კინოფილმების ინტერნეტ-მონაცემთა ბაზა (ინგლისური) „ბოშათა ბანაკი ცას მიემგზავრება“ — Allmovie-ზე
ზურა ინგოროყვა

ზურა ინგოროყვა (დ. 16 ივნისი, 1971) — ქართველი მსახიობი. თეატრისა და კინოს მსახიობი ზურაბ ინგოროყვა დაიბადა 1971 წლის 16 ივნისს, თბილისში. დაამთავრა საქართველოს თეატრალური ინსტიტუტის სამსახიობო ფაკულტეტი. შოთა რუსთაველის სახელობის სახელმწიფო თეატრის მსახიობია 2004 წლიდან. 2008: „სამი სახლი“ რეჟ. ზაზა ურუშაძე 2009: „კონფლიქტის ზონა (გასეირნება ყარაბაღში 2)“ სპარტაკა (ლუკა) რეჟ. ვანო ბურდული 2003: „მგლების ხორუმი“, 12 სერია, ტელეკომპანია „იმედი“, რეჟ. ზაზა ხალვაში 2006: „ყავა და ლუდი“ , ტელეკომპანია „იმედი“, რეჟ. ზაზა ბუაძე 2011: „ჩემი ცოლის დაქალები“ , ტელეკომპანია „რუსთავი 2“, რეჟ. გიორგი ლიფონავა რეჯინალდ როუზის „12 განრისხებული მამაკაცი“ (მერვე მსაჯული) რეჟისორები: რობერტ სტურუა, რევაზ ჩხაიძე ოთარ ჭილაძის „წათეს წითელი წაღები“ (აიეტი) რეჟ. გრიგოლ (გიგა)ლორთქიფანიძე მარკიზ დე სადი ,,შეშლილი სამყარო“ იუკიო მისიმასასა და პიტერ ვაისის მიხედვით, რეჟ. ნინო ლიპარტიანი როლანდ შიმელპფენიგი ,,ქალი წარსულიდან“ (ფრანკი) რეჟ. მაკა ნაცვლიშვილი ოსკარ უაილდი „ვარსკვალვთ ბიჭუნა“ (შავი მაგიის მაგისტრი) რეჟ. რობერტ სტურუა ჰაინრიხ ფონ კლაისტი „პრინცი ჰომბურგი“ (მარშალი დიორფლინი) რეჟ. გოშა გორგოშიძე უილიამ შექსპირი „იულიუს კეისარი“ (ციცერო, ფლავიუსი) რეჟ. რობერტ სტურუა თედორე დოსტოევსკის „დამცირებულნი და შეურაცხყოფილნი“ (ვანია) რეჟ. ნინო ლიპარტიანი მაიკლ ფრეინის „ხმაური სცენის მიღმა“ (ლოიდი) რეჟ. ოთარ ეგაძე პატრიკ ზიუსკინდის „კაფე როსინი“ (ოსკარ რაიტრი) რეჟ. ლევან წულაძე ჟან-ჟაკ ბრიკერი, მორის ლესაგი „ინსტინქტი“ (ფრენკ ჰარდრერი) რეჟ. ოთარ ეგაძე მარიუს ფონ მაიენბურგი „ცივი ბავშვი“ ( ვერნერი ) რეჟ. გურამ ბრეგაძე მონაწილეა სპექტაკლისა „ჯადოსნური ღამე“ მიხეილ ჯავახიშვილი ,,კვაჭი კვაჭანტირაძე“ (კვაჭი) რეჟ. ლევან წულაძე უილიამ შექსპირი „ჰამლეტი“ (ჰამლეტი ) რეჟ. გოგი ქავთარაძე მარიო პიუზოს „ნათლიმამას“ მიხედვით „ცოდვის შვილები“ (მამუკა) რეჟ. გოგი ქავთარაძე ნოდარ დუმბაძე „თეთრი ბაირაღები“ (ლიმონა) რეჟ. გოგი ქავთარაძე კონსტანტინე გამსახურდია „დავით აღმაშენებელი“ (დავით აღმაშენებლი ) რეჟ. გოგი ქავთარაძე ოტია იოსელიანი „ურემი გადაბრუნდა“ (ბუხუტი) რეჟ. დავით კობახიძე ჰენრიკ იბსენი "ბრძოლა ტახტისათვის " (ჰოკონ ჰოკონსენი) რეჟ. გოგი ქავთარაძე ა. რებინსკი „დოქტორ პაპატაჩის ვალსი“ (იუნონი ) რეჟ. ზაზა წაქაძე ირაკლი სამსონაძე „იქ სადაც ღვარად მოედინება“ (კრუპიე ბიჭი) რეჟ. კ. აბაშიძე ირაკლი სამსონაძე „ტელეშოუ მიწისძვრის სინდრომით დაავადებულთათვის“ (მორჩილი) რეჟ. ლ. სვანაძე 2010: მაქს ფრიშის „ბიოგრაფია“ (კიურმანი) რეჟ. ანდრო ჭიაურელი ზურა ინგოროყვა კინოფილმების ინტერნეტ-მონაცემთა ბაზაში ზურა ინგოროყვა [დაარქივებული] — ეროვნული ფილმოგრაფია რუსთაველის თეატრის საიტზე[მკვდარი ბმული] როგორ გადაურჩა ზურა ინგოროყვა თურქი მესაზღვრეების ტყვიებს
ივნისი 2010

ივნისი - 2010 წლის მეექვსე თვეა. დაიწყო სამშაბათს და დამთავრდა 30 დღის შემდეგ ოთხშაბათს.
ნიკა ქაცარიძე

ნიკოლოზ (ნიკა) ქაცარიძე (დ. 29 ნოემბერი, 1978 — გ. 5 იანვარი, 2022) — ქართველი მსახიობი. ნიკა ქაცარიძე დაიბადა 1978 წლის 29 ნოემბერს, თბილისში. დაამთავრა შოთა რუსთაველის თეატრისა და კინოს უნივერსიტეტი სამსახიობო ფაკულტეტი. შოთა რუსთაველის სახელობის სახელმწიფო თეატრის მსახიობი იყო 2005 წლიდან. გარდაიცვალა 2022 წლის 5 იანვარს. დაკრძალულია მახათას პანთეონში. 2003: „მიცვალებულთა კუნძულზე“ (იუჰანსონი-ჰუმელის მოახლე) რეჟ. თეიმურაზ კვანტალიანი 2003-2006: ცხელი ძაღლი 2007-2011: შუა ქალაქში 2015-2016: ტიფლისი 2018-2019: მისამართის გარეშე 2011: ჩემი ცოლის დაქალები 2013-2014: რომ, გადახვალ გააჩერე უილიამ შექსპირის „როგორც გენებოთ ანუ შობის მეთორმეტე ღამე“ (სერ ტობი ბელჩი) რეჟ. რობერტ სტურუა ლაშა ბუღაძის კომედიაში „ჯარისკაცი, სიყვარული, დაცვის ბიჭი და... პრეზიდენტი“ (დაცვის ბიჭი – ენრიკო) რეჟ. რობერტ სტურუა დავით კლდიაშვილის ტრაგიკომედია „დარისპანის გასაჭირი“ (ხელოსანი) რეჟისორები რობერტ სტურუა, ზაზა პაპუაშვილი არჩილ სულაკაურის ზღაპარი „სალამურა“ (მეფე) რეჟისორები რობერტ სტურუა რევაზ ჩხაიძე, დავით კვირცხალია ნედიალკო იორდანოვის „გონზაგოს მკვლელობა“ (მოკარნახე) რეჟ. გოშა გოშაძე ჟან დელი, ჟერალდ სიბლეირასი „გაუმარჯოს ბუშონს“ (ნიკოლა) რეჟ. იოსებ ბაკურაძე ანტუან დე სენტ-ეგზიუპერი „პატარა უფლისწული“ (მეფარნე) რეჟ. გიორგი თოდაძე თომას ბერნჰარდი „სანახაობის მომწყობი – Der Theatermacher“ (მედუქნე) რეჟ. ქრისტიან პაპკე მონაწილეა სპექტაკლებისა „მალე მოვალ წვიმად“ , „ჯადოსნური ღამე“ მიხო მოსულიშვილის კომიკური თრილერი „საშობაო ბატი კომშით" (გებრიელ ბონიფაციუსი) რეჟ. გურამ ბრეგაძე ირაკლი სამსონაძის საშობაო ზღაპარი „ინდაურ ინდიკოს საახალწლო თავგადასავალი“ (ინდაური ინდიკო) წარმოადგინეს უპატრონო ბავშვებისთვის, რეჟ. ნიკა შველიძე ნიკა ქაცარიძე [დაარქივებული] — ეროვნული ფილმოგრაფია ნიკა ქაცარიძე — რუსთაველის თეატრი დაარქივებული 2020-09-23 საიტზე Wayback Machine. ნიკა ქაცარიძე — საქართველოს ბიოგრაფიული ლექსიკონი ↑ „გარდაიცვალა მსახიობი ნიკა ქაცარიძე“. 1TV. ციტირების თარიღი: 12 აგვისტო, 2022. შეამოწმეთ თარიღის პარამეტრი |access-date=-ში (დახმარება) ↑ „"წინა დღეს ყველას გვთხოვდა, ჩემთან ამოდითო... გული მწყდება, რომ არ მივედი..." - ნიკა ქაცარიძეს წინათგრძნობა ჰქონდა“. primetime.ge. ციტირების თარიღი: 12 აგვისტო, 2022. შეამოწმეთ თარიღის პარამეტრი |access-date=-ში (დახმარება)